CELEX: 62020TB0350
Language: mt
Date: 2020-12-17 00:00:00
Title: Kawża T-350/20: Digriet tal-Qorti Ġenerali tas-17 ta’ Diċembru 2020 – Wagenknecht vs Il-Kummissjoni (“Rikors għal nuqqas li tittieħed azzjoni – Protezzjoni tal-interessi finanzjarji tal-Unjoni – Ġlieda kontra l-frodi – Laqgħat tal-Kulleġġ tal-Kummissarji u tal-President tiegħu mar-rappreżentant tar-Repubblika Ċeka – Qafas finanzjarju pluriennali 2021-2027 – Regolament finanzjarju – Pagamenti diretti mill-baġit tal-Unjoni lil bdiewa – Allegat kunflitt ta’ interessi tal-Prim Ministru tar-Repubblika Ċeka – Allegata assenza ta’ azzjoni mill-Kummissjoni – Artikolu 130(1) tar-Regoli tal-Proċedura – Interess ġuridiku – Locus standi – Teħid ta’ pożizzjoni mill-Kummissjoni – Inammissibbiltà”)

22.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 62/35
            
         
      Digriet tal-Qorti Ġenerali tas-17 ta’ Diċembru 2020 – Wagenknecht vs Il-Kummissjoni
      (Kawża T-350/20) (1)
      
      (“Rikors għal nuqqas li tittieħed azzjoni - Protezzjoni tal-interessi finanzjarji tal-Unjoni - Ġlieda kontra l-frodi - Laqgħat tal-Kulleġġ tal-Kummissarji u tal-President tiegħu mar-rappreżentant tar-Repubblika Ċeka - Qafas finanzjarju pluriennali 2021-2027 - Regolament finanzjarju - Pagamenti diretti mill-baġit tal-Unjoni lil bdiewa - Allegat kunflitt ta’ interessi tal-Prim Ministru tar-Repubblika Ċeka - Allegata assenza ta’ azzjoni mill-Kummissjoni - Artikolu 130(1) tar-Regoli tal-Proċedura - Interess ġuridiku - Locus standi - Teħid ta’ pożizzjoni mill-Kummissjoni - Inammissibbiltà”)
      (2021/C 62/44)
      Lingwa tal-kawża: l-Ingliż
      
         Partijiet
      
      
         Rikorrent: Lukáš Wagenknecht (Pardubice, ir-Repubblika Ċeka) (rappreżentant: A. Koller, avukata)
      
         Konvenut: Il-Kummissjoni Ewropea (rappreżentanti: F. Erlbacher u M. Salyková, aġenti)
      
         Suġġett
      
      Talba bbażata fuq l-Artikolu 265 TFUE u intiża għall-konstatazzjoni li l-Kummissjoni illegalment naqset milli taġixxi fuq it-talba tar-rikorrent sabiex tadotta, skont l-Artikolu 325(1) u l-Artikolu 319(3) TFUE kif ukoll l-Artikolu 61(1) tar-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU 2018, L 193, p. 1, u rettifika fil-ĠU 2019, L 60, p. 36), miżuri vinkolanti u dissważivi intiżi li jipprevjenu jew li jittrattaw l-allegat kunflitt ta’ interessi ta’ Andrej Babiš, Prim Ministru tar-Repubblika Ċeka, b’mod partikolari, minn naħa, billi l-membri tal-Kulleġġ tal-Kummissarji, b’mod partikolari l-Presidenta tiegħu, jiġu preklużi milli jiltaqgħu ma’ A. Babiš u milli jiddiskutu miegħu kwistjonijiet relatati mal-qafas finanzjarju pluriennali tal-Unjoni Ewropea għall-perijodu 2021-2027 u mal-baġit tal-Unjoni b’mod ġenerali u, min-naħa l-oħra, billi tadotta miżuri intiżi li jtemmu l-ħlasijiet tal-għajnuna agrikola diretta mill-baġit tal-Unjoni lil ċerti kumpanniji li A. Babiš jeżerċita kontroll fuqhom u li huwa l-proprjetarju effettiv tagħhom.
      
         Dispożittiv
      
      
                  1)
               
               
                  Ma hemmx lok li jittieħed inkunsiderazzjoni d-dokument prodott bħala Anness A.9 kif ukoll is-siltiet mir-rikors li jagħmlu riferiment għall-kontenut ta’ dan id-dokument.
               
            
                  2)
               
               
                  Ir-rikors huwa miċħud bħala inammissibbli.
               
            
                  3)
               
               
                  Lukáš Wagenknecht huwa kkundannat għall-ispejjeż.
               
            
         (1)  ĠU C 271, 17.8.2020.